4. ΕΓΚΥΚΛΙΟΣ ΥΠΟΥΡΓ. ΕΘΝΙΚΗΣ ΟΙΚΟΝΟΜΙΑΣ Άριθ. 6232 της 15 Μαρτ. 1930 Περί κοινοποιήσεως του από 16 Ιαν. 1930   Δ/τος περί Δελτίου ανωνύμων εταιρειών. Ι.-1.Δια του άρθρ.2 θεσπίζεται υποχρέωσις των ελληνικών ανωνύμων και ασφαλιστικών εταιρειών, όπως εντός μηνός από της δημοσιεύσεως της υπουργικής αποφάσεως περί παροχής αδείας συστάσεως αυτών, δημοσιεύσωσιν ανακοίνωσιν εν τω Δελτίω ανωνύμων εταιρειών, εμφαίνουσαν την επωνυμίαν, την έδραν και την διεύθυνσιν των γραφείων της εταιρείας. 2.Ο τύπος της τοιούτης ανακοινώσεως έσται ο ακόλουθος : Η εν..........εδρεύουσα ελληνική ανώνυμος εταιρεία υπό την επωνυμίαν "..............."ανακοινοί, ότι τα γραφεία αυτής κείνται εν ...........(τόπος, οδός και αριθμός). 3.Ως γραφεία της εταιρείας δεν θεωρείται απλώς το κατάστημα, ένθα διεξάγεται τυχόν η λογιστική υπηρεσία της εταιρείας, αλλ' εκεί, ένθα εδρεύει η Διεύθυνσις της εταιρείας, συνεδριάζει το Διοικητικόν Συμβούλιον κλπ. 4.Την αυτήν, ως άνω υποχρέωσιν υπέχουσι και αι ήδη υφιστάμεναι ελληνικαί ανώνυμοι και ασφαλιστικαί εταιρείαι, αίτινες δέον να μεριμνήσωσι δια την εντός μηνός από της χρονολογίας της παρούσης καταχώρισιν εν τω Δελτίω ανωνύμων εταιρειών της ως άνω ανακοινώσεως. 5.Εν περιπτώσει μεταβολής τινός, είτε εις την επωνυμίαν της εταιρείας, είτε εις την διεύθυνσιν των γραφείων αυτής, αι ελληνικαί ανώνυμοι και ασφαλιστικαί εταιρείαι υποχρεούνται εις την δημοσίευσιν της σχετικής, κατά τ' ανωτέρω, ανακοινώσεως, εντός μηνός το βραδύτερον από της μεταβολής ταύτης. ΙΙ.-1.Συμφώνως προς το αυτό άρθρον πάσα ελληνική ανώνυμος και ασφαλιστική εταιρεία υποχρεούται, όπως, εντός μηνός από της δημοσιεύσεως της υπουργικής αποφάσεως περί παροχής αδείας συστάσεως αυτής, δημοσίευση δια του Δελτίου ανωνύμων εταιρειών ανακοίνωσιν, αναγράφουσαν το ονοματεπώνυμον των μελών του Διοικητικού Συμβουλίου. (Αντί για τη σελ. 33) Σελ. 33(α) Τεύχος Θ 31 - Σελ. 53 Δελτίο Ανωνύμων Εταιρειών 12.Α.β.4 2.Ο τύπος της τοιαύτης ανακοινώσεως δέον να είναι ο ακόλουθος: Η εν...........εδρεύουσα ελληνική ανώνυμος εταιρεία υπό την επωνυμίαν ".........." ανακοινοί, ότι συμφώνως προς το άρθρον .......... του κατασταστικού, το Διοικητικόν αυτής Συμβούλιον  αποτελείται          εκ            των       κ.κ............... (ονοματεπώνυμον, επάγγελμα, ιδιότης εν τη διοικήσει της εταιρείας, τόπος και διεύθυνσις κατοικίας). 3.Την αυτήν υποχρέωσιν υπέχουσιν αι ήδη υφιστάμεναι ελληνικαί ανώνυμοι και ασφαλιστικαί εταιρείαι, αίτινες δέον να μεριμνήσωσι διά την εντός μηνός από της παρούσης καταχώρησιν εν τω Δελτίω ανωνύμων εταιρειών της ανακοινώσεως περί του ονοματεπωνύμου κλπ. των μελών του Διοικητικού αυτών Συμβουλίου. 4.Εν περιπτώσει μεταβολής τινός εις την σύνθεσιν του Διοικητικού Συμβουλίου της εταιρείας, είτε λόγω θανάτου ή παραιτήσεως ή εν γένει αποχωρήσεως μέλους τινός του Διοικητικού Συμβουλίου, είτε εν περιπτώσει εκλογής νέου τοιούτου, δέον να γένηται δημοσίευσις, κατά τα ανωτέρω, σχετικής ανακοινώσεως εντός μηνός το βραδύτερον από της μεταβολής ταύτης. ΙΙΙ.-Δια του άρθρ. 3 καθορίζεται υποχρεώσις των ελληνικών ανωνύμων και ασφαλιστικών εταιρειών, όπως δημοσιεύωσιν εν των Δελτίω ανωνύμων εταιρειών πάσαν πρόσκλησιν Γενικής συνελεύσεως δέκα τουλάχιστον πλήρεις ημέρας προ της οριζομένης δια την συνεδρίασιν αυτής. Επί επαναληπτικών συνεδριάσεων η πρόσκλησις θέλει δημοσιεύεσθαι προ πέντε τουλάχιστον ημερών. Δια της καταχωρήσεως της προσκλήσεως της Γενικής Συνελεύσεως εν τω Δελτίω ανωνύμων εταιρειών δεν απαλλάσσονται αι ανώνυμοι και ασφαλιστικαί εταιρείαι της, συμφώνως προς το άρθρ. 26 του ν. 2190 (12. Αα. 4), επιβαλλομένης προ είκοσι τουλάχιστον (επί επαναληπτικής προ δέκα) ημερών δημοσιεύσεως των προσκλήσεων δια των ημερησίων εφημερίδων ή των τουλάχιστον εβδομαδιαίων τοιούτων, αίτινες θα εξηκολουθήσωσιν ενεργούμεναι εφεξής, ως και πρότερον κατά τα ειδικώτερον υπό του καταστατικού εκάστης εταιρείας οριζόμενα. Σελ 34(α) Τεύχος Θ 31 - Σελ. 54 Δεν παραγνωρίζομεν, ότι η δια του Δελτίου ανώνυμων εταιρειών δημοσίευσις των προσκλήσεων γενικών συνελεύσεων θέλει παράσχει πολλάς δυσχερείας, ουχ ήττον, αποβλέποντες εις το επωφελές της προαγωγής του θεσμού των ανωνύμων εταιρειών δια της συγκεντρώσεως εν τω Δελτίω ανωνύμων εταιρειών πάντων των εις τας ανωνύμους εταιρείας αφορώντων στοιχείων, εν οις η δημοσίευσις των προσκλήσεων της γεν. συνελεύσεως αναμφιβόλως προέχει, καθωρίσαμεν εις το ελάχιστον τον χρόνον της δημοσιεύσεως των προσκλήσεων δια του Δελτίου ανωνύμων εταιρειών. Εξ άλλου, έχοντες υπ' όψιν, ότι πολλάκις η ως άνω δημοσίευσις δεν ενεργείται εγκαίρως ουχί εξ υπαιτιότητος των εταιρειών, δια της αυτής ως άνω διατάξεως καθωρίσθη, ότι η ως άνω υποχρέωσις θεωρείται εκπληρωθείσα, εφ' όσον ήθελεν ενεργηθή δι' αποδεικτικού δικαστικού κλητήρος η αποστολή της προσκλήσεως εις το Εθνικόν Τυπογραφείον προς δημοσίευσιν δια του Δελτίου ανωνύμων εταιρειών. IV.Δια του άρθρ. 4 θεσπίζεται η υποχρέωσις των ελληνικών ανωνύμων και ασφαλιστικών εταιρειών προς δημοσίευσιν του ισολογισμού αυτών ή της λογιστικής καταστάσεως, επί τη βάσει της οποίας διανέμονται προσωρινά μερίσματα κλπ. Εννοείται οίκοθεν, ότι η τοιαύτη υποχρέωσις είναι εντελώς άσχετος προς την υπό του άρθρ. 46 του ν. 2190 (12.Αα.4) και υπό τινων καταστατικών των ανωνύμων και ασφαλιστικών εταιρειών επιβαλλομένην υποχρέωσιν περί δημοσιεύσεως των εν λόγω στοιχείων δια των ημερησίων εφημερίδων. Η δημοσίευσις αύτη θα εξακολουθήση ενεργουμένη εφεξής, ως και πρότερον, κατά τα ειδικώτερον υπό του καταστατικού εκάστης εταιρείας οριζόμενα. 12.Α.β.4 Δελτίο Ανωνύμων Εταιρειών V.-Εν τω άρθρω 5 του ως άνω Δ/τος αναγράφεται η υποχρεώσις των ελληνικών ανωνύμων και ασφαλιστικών εταιρειών, όπως δημοσιεύωσι διά του Δελτίου ανωνύμων εταιρειών περίληψιν πάσης αποφάσεως αυξήσεως του μετοχικού αυτών κεφαλαίου. Η υποχρέωσις αύτη υφίσταται μόνον, οσάκις πρόκειται η αύξησις του μετοχικού κεφαλαίου να πραγματοποιηθεί αμέσως, ουχί δηλονότι εις περίπτωσιν, καθ' ην λαμβάνεται κατ' αρχήν υπό γενικής τινός συνελεύσεως ανωνύμου εταιρείας απόφασις περί αυξήσεως του μετοχικού αυτής κεφαλαίου, η έκδοσις όμως του νέου κεφαλαίου επαφίεται εις την κρίσιν του Διοικητικού Συμβουλίου. Εν τη τελευταία περιπτώσει η δημοσίευσις διά του Δελτίου Ανωνύμων εταιρειών θέλει ενεργηθή ευθύς, άμα το Διοικητικόν Συμβούλιον της εταιρείας ήθελεν εγκρίνει την πραγματοπίησιν της αυξήσεως του μετοχικού κεφαλαίου. VI.-Δια του άρθρ. 6 του ως άνω Δ/τος επιβάλλεται η υποχρέωσις των εν Ελλάδι εργαζομένων ανωνύμων ελληνικών και αλλοδαπών τραπεζιτικών εταιρειών, όπως δημοσιεύωσιν εκάστοτε δια του Δελτίου Ανωνύμων εταιρειών μηνιαίαν κατάταστασιν των εργασιών των, συντασσομένην εις το τέλος εκάστου μηνός. Τυγχάνει αυτονόητος η σπουδαιότης της διατάξεως ταύτης, διά της οποίας θα επιτυγχάνηται η παρακολούθησις της πορείας των εργασιών των Τραπεζών. Η ανωτέρω κατάστασις δέον να δημοσιεύηται εντός 30 ημερών από της λήξεως εκάστου μηνός, η δημοσίευσις δε αύτη είναι εντελώς άσχετος προς την υπό του νόμου περί σταθεροποιήσεως της δραχμής υποχρέωσιν προς υποβολήν ωρισμένων στοιχείων εις το υπουργείον των Οικονομικών ή την συμφώνως προς την τραπεζιτικήν πρακτικήν δημοσίευσιν της μηνιαίας λογιστικής καταστάσεως δια του ημερησίου τύπου ή έκδοσιν αυτής εις ιδιαίτερον έντυπον. Η δημοσίευσις δέον να ενεργήται ανελλιπώς και δια τους 12 μήνας του ημερολογιακού έτους, ασχέτως δηλαδή αν συμφώνως τω καταστατικώ εταιρείας τινός συμπίπτη η έκδοσις του ετησίου ή του εξαμηνιαίου ισολογισμού αυτής. Μόνο δε εις περίπτωσιν, καθ' ην ο ισολογισμός των εταιρειών δημοσιεύεται εγκαίρως, δηλ. εντός των τριάκοντα ημερών από της λήξεως της χρήσεως, παρέλκει η δημοσίευσις της λογιστικής καταστάσεως του αντιστοίχου μηνός. VII.-Η δημοσίευσις των ανωτέρω ανακοινώσεων και λοιπών στοιχείων δια του Δελτίου ανωνύμων εταιρειών θα ενεργήται επιμελεία των εταιρειών, δι' απ' ευθείας συνεννοήσεως μετά της αρμοδίας υπηρεσίας του Εθνικού Τυπογραφίου και ουχί μέσω του υφ' ημάς υπουργείου. Αι υποβληθείσαι ημίν σχετικοί ανακοινώσεις, ισολογισμοί κλπ. δεν θέλουσιν επιστραφή υμίν. Τοιαύται εις τα κύρια σημεία αι θεσπιζόμεναι δια του ως άνω Δ/τος υποχρεώσεις των ανωνύμων και ασφαλιστικών εταιρειών, εν σχέσει προς την καταχώρησιν διά του Δελτίου ανωνύμων εταιρειών στοιχείων τινών της λειτουργίας των. Αποδίδοντες μεγάλην σημασίαν εις την επακριβή εφαρμογήν των διατάξεων των ως άνω Διατάγματος, δι' ων εξασφαλίζεται πλήρης δημοσιότης εις την λειτουργίαν των ανωνύμων εταιρειών, ανακοινούμεν υμίν, ότι θα παρακολουθήσωμεν την καταχώρησιν υπό των εταιρειών εν τω Δελτίω ανωνύμων εταιρειών των εν λόγω δημοσιεύσεων, θέλομεν δε θεωρήσει πάσαν εταιρείαν, αμελούσαν εις την εκπλήρωσιν των υποχρεώσεών της τούτων, ως μη ομαλώς και κατά παράβασιν των κειμένων νόμων λειτουργούσαν και ως εκ τούτου θέλομεν αρνηθή επί πάσης υποβληθησομένης αιτήσεως κλπ. πάσαν έγκρισιν ημών, επιβαλλομένην υπό των κειμένων νόμων.